**Országos MINIATŰR Fotópályázat 2021**

A VOKE Vörösmarty Művelődési Ház és Könyvtár /Székesfehérvár/ és MÁV Fotókör /Székesfehérvár/ 7. alkalommal meghirdeti Országos MINIATŰR Fotópályázatát.

A pályázat nyilvános, azon bárki részt vehet, amatőr és hivatásos fotós, életkortól és foglalkozástól, lakóhelytől függetlenül, kivételt képeznek a zsűri tagjai.

Pályázat 2 kategóriás. Összesen 6 db, kategóriánként maximum 3-3 kép küldhető be, mely színes, ill. fekete-fehér kép egyaránt lehet.

Olyan képeket várunk, amelyek még pályázatokon nem voltak díjazva és korábbi MINIATŰR pályázatokon nem voltak kiállítva. A pályázónak garantálni kell, hogy a beküldött fotók felett teljes mértékű szerzői és személyiségi jogokkal rendelkezik, s ha szükséges, a felmerülő kétségek esetén ezt igazolni is tudja. Ebből eredő esetleges vitákban a kiírók és szervezők nem érintettek, felelősséget nem vállalnak, a viták teljes következményeit a pályázó viseli.

A pályázó a fotók beküldésével hozzájárul, hogy a pályázat és a kiállítás népszerűsítése érdekében a beküldött fotókat a szervezők térítés nélkül felhasználhassák a szerző nevének feltüntetése mellett. / katalógus, plakát, TV, sajtó, meghívó/

**Kategóriák:**

**1. Kategória:** VASUTAT ÁBRÁZOLÓ, VASÚTTAL KAPCSOLATOS KÉPEK

**2. Kategória:** SZABADON VÁLASZTOTT TÉMA

**Nevezési díj:** Kategóriánként 1500 Ft / fő

**Digitálisan küldött képeket várunk a pályázatra.**

**A képek pontos paraméterei: Jpg** fájlformátum**, 300 dpi** képfelbontás**, 1181 x 827 pixel képméret, ami 10cm x 7 cm képnek felel meg,**  **sRGB** **színprofilú,** **képminőség 12-es maximális beállítású legyen. Álló, és fekvő képek egyaránt küldhetők.**

A fenti képméretek betartása kötelező, mivel a kiíró ilyen méretű paszpartuval rendelkezik. A megadott képmérettől eltérő képeket kizárjuk a pályázatból.

A fotók előhívását és a paszpartut a kiíró biztosítja és a képeket kiállításra előkészíti.

A beküldött digitális képek file neveit a következő módon kell megadni:

Kategória\_Képszám\_Név\_Lakhely\_Képcím

Például: A\_1\_Kovács Virág \_Nagykanizsa\_Jönnek a vonatok

Az elküldött képekről számítógéppel kitöltött nevezési lapot kell küldeni (Word .doc formátumban).

A határidőn túl, ill. a kiírásnak nem megfelelően küldött anyagot a pályázatból kizárjuk.

A nevezési lapot a digitális képekkel, és a befizetés igazoló banki „visszaigazolással” együtt**: miniatur.fotopalyazat@gmail.com**

**A zsűri tagjai:**

**Balogné Dr. Kovács Matild fotóművész,** A-FIAP, A-MAFOSZ/b, Magyar Fotóművészek Szövetségének tagja.

**Mátyus Károly fotóművész** aMAFOSZ alelnöke, aBakony Fotóklub és a Közép-Dunántúli alkotócsoportok vezetője,

ES-MAFOSZ, E-MAFOSZ

**Horosnyi Sándor fotóművész,** a Duna Fotóklub Egyesület elnöke, A-MAFOSZ/s, EFIAP, MAFOSZ ÉV fotográfusa 2020.

**Díjazás**: A kategórianyertes művek beküldői tárgyjutalomban részesülnek.

**Pályázattal kapcsolatos információ kérhető:** Marton Ágota 70/4020710

A pályázat eredményéről mindenkit e-mailben értesítünk. A kiállítás anyagát minden érdekelt alkotónak diashow-ban elküldjük.

Esetleges vírushelyzet miatt ha kiállítást a kitűzött időpontban nem tudjuk megtartani, úgy azt áttesszük későbbi időpontra.

**Digitális beküldési cím: miniatur.fotopalyazat@gmail.com**

**Pályázati naptár**:

**Beadási határidő:** 2021. szeptember 10.

**Zsűrizés:** 2021. szeptember 26-ig

**Értesítés:** 2021. október 4-ig.

**Hivatalos eredményhirdetés, díjátadó, kiállítás megnyitó:** 2021. november 6.

**Helyszín:** VOKE Vörösmarty Mihály Művelődési Ház és Könyvtár, 8000 Székesfehérvár, Mártírok útja 2. /bejárat a Lövölde út 46. felől/

**A nevezési díjat az alábbi számlaszámra kérjük átutalni:**

**Számlaszám**:11736116-20008062

**Kedvezményezett:** VOKE Vörösmarty M. Művelődési ház

**Megjegyzés**: Miniatűr\_ pályázó neve

Székesfehérvár, 2021. 06. 04. Marton Ágota

 MÁV Fotókör vezetője